 అతన్నెప్పుడూ అంత చికాకుగా చూడలేదు ఆమె.

 వెంటనే తేరుకుంది.

 "తెండి సార్! రీటైప్ చేసుకుని తెస్తాను" అంటూ అతని చేతిలో లెటర్ తీసుకుంది ప్రమీల. అలా తీసుకున్నప్పుడు మెల్లగా ఆమె వేళ్ళు అతని వేళ్ళని తాకాయి.

 "ఇప్పుడే ఫైవ్ మినిట్స్ లో తెస్తా సార్?" అని ఓసారి అతని మొహాన అందమైన చిరునవ్వు నవ్వేసి వెనక్కి తిరిగింది ప్రమీల. 

 అంతే! ప్రణయ్ పని అయిపోయింది. 

 "వద్దులే ప్రమీ....ఇలాతే" ఎక్కడాలేని ప్రేమని గొంతులో పలికిస్తూ అన్నాడు.

 "పర్వాలేదు సార్" అంది ప్రమీల.

 "అబ్బ....వద్దని చెప్పానా?" ప్రేమపూరితమైన అధికారంతో అన్నాడు.

 "ఇలాతే. ఒకటి, రెండు మిస్టేక్స్ వున్నాయి. నేను చేతిలో దిద్దేస్తానులే."

 ప్రమీల చేతిలోంచి లెటర్ తీసుకుంటూ ఆమె చేతివేళ్ళని తాకాడు ప్రణయ్.

 ఇదిగో మగాళ్ళు దెబ్బతినేది యిలానే. ఆడాళ్ళు మగాళ్ళని వూర్కే ఫూల్ చేసిపారేస్తారు.

 ఆ రోజు ఆఫీసులో పని సరిగ్గా చేయలేకపోయాడు అతను.

 సాధ్యమైనంత త్వరలో ఓ గర్ల్ ఫ్రెండుని సంపాదించాలి. 

 ఎలాగైనా సరే.....

 ఆఫీసు నుండి యింటికి వెళ్ళేముందు యింకోసారి అనుకున్నాడు అతను.

  * * * * 

 సమయం.....

 రాత్రి పదిగంటలు.

 ప్రణయ్ మంచంమీద పడుకుని వీక్లీ మ్యాగజైన్ పేజీలు తిప్పుతున్నాడు. 

 ఏదో సీరియల్ కి సంబంధించిన ప్రకటన....మొత్తం పేజీనిండా-

 అతి త్వరలో...

 ఈ యుగం రచయిత.....

 డ్యాషింగ్, డేరింగ్, యంగ్, డైనమిక్.....

 రచయిత ప్రభంజన్ కలం నుండి జాలువారిన సీరియల్.

 "పిశాచమందిరం."

 ఎదురు చూడండి...

 మీ అభిమాన రచయిత ప్రభంజన్ మిమ్మల్ని ఉక్కిరిబిక్కిరి చేసి వూపిరి సలపకుండా చేస్తారు.

 ఓసారి తల గట్టిగా విదిలించి వూపిరితిత్తులనిండా గాలి పీల్చుకున్నాడు.

 ఆ అడ్వర్ టైజ్ మెంట్ చదివేసరికి అతను వుక్కిరిబిక్కిరి అయ్యాడు.

 ఈ యుగం రచయిత, మీ అభిమాన రచయితానట?

 అంతకుముందు అతను ఒకే ఒక నవల రాశాడు. అదీ ఆ వీక్లీలోనే. ఆ నవల పేరు దెయ్యాల దాంపత్యం. 

 ఒక్క నవల రాసేసరికి అతను ఈ యుగం రచయితా, డ్యాషింగ్, డేరింగ్, డైనమిక్ రచయితా, అందరి అభిమాన రచయితా అయిపోయాడా?

 ప్రణయ్ నవ్వుకుంటూ పేజీ తిప్పాడు.

 మరో సీరియల్...

 "నరికి పారేస్తా" గొప్ప క్రైం థ్రిల్లర్ ఆ నవల.

 రచయిత్రి పప్పుసుద్ద ఆండాళ్ళమ్మగారు.

 ఆ రచయిత్రి వంటగది దాటి ఎప్పుడూ బయటికి వెళ్ళదు. కానీ ఆమె గొప్ప క్రైం, యాక్షన్ నవల రాసిపారేసింది.

 నవ్వుకుంటూ పేజీలు తిప్పాడు.

 ఇంకో శీర్షిక....

 "బోడి ప్రశ్నలకి బొచ్చు సమాధానాలు."

 ప్రతి వారం పాఠకులు అడిగే ప్రశ్నలకి రచయిత సమాధానాలు యిచ్చే శీర్షిక అది.

 ఒక ప్రశ్న చదివాడు.

 "ఏవండి....మిమ్మల్ని కలవడానికి మీ అభిమాన పాఠకులు వస్తుంటారా?"

 పన్లేని పాపారావు విశాఖపట్నం నుండి రాసిన ప్రశ్న అది.

 దానికి రచయిత సమాధానం....

 "భలేవారే....రారని ఎందుకు అనుకుంటున్నారు? గుంపులు గుంపులుగా వస్తుంటారు.... ముఖ్యంగా పాఠకురాళ్ళు . వాళ్ళలో కొందరు నాకు చుపుక్ చుపుక్ మంటూ ముద్దులు కూడా పెట్టేస్తుంటారు. నేను ఛీ....యాక్ అని తుడిచేసుకుంటాను."

 మరో ప్రశ్న...

 "మీకు బలిసిందా.....?" కొవ్వు కొండలరావు పొగరు మోతుపాలెం నుండి రాసిన ప్రశ్న.

 "మీలాంటి లక్షలాది పాఠకుల అభిమానం ఇలా కలకాలం వుండాలే గానీ....ఎక్కడైనా, ఏదైనా బలుస్తుంది."

 ఓర్పు నటిస్తూ రచయిత యిచ్చిన సమాధానం.

 'ఏంటో....హు!' అనుకుంటూ పేజీ తిప్పాడు.

 మరో సీరియల్...

 "క్షణ క్షణం మరణం"

 ఆ నవల నిండా పిచ్చ వయొలెన్స్!

 రచయిత లక్కపిడత బక్కారావు.

 ఇంట్లో బొద్ధింకని చూసినా భయపడి గంతు వేస్తాడట!

 గబగబా నాలుగైదు పేజీలు తిప్పాడు ప్రణయ్.

 డాక్టర్ సలహాల శీర్షిక.

 డాక్టర్ కామానందం ఆ శీర్షికని నిర్వహిస్తున్నారు. 

 అందులో ఓ ప్రశ్న.

 "చంకలో గడ్డ వుంటే సెక్సు సామర్ధ్యం తగ్గిపోతుందంటారా? ఇలా ఎందుకడుగుతున్నానంటే నాకు అయిదారు సంవత్సరాల నుండీ చంకలో గడ్డ వుంది. రోజు రోజుకీ నేను నీరసించిపోతున్నా.....మాకు పిల్లలుకూడా పుట్టడంలేదు. దానికి చంకలో గడ్డే కారణం అని నా అనుమానం." 

 ఈ ప్రశ్నేమో సెక్సుగూడా నుండి అనుమానం వీరయ్య రాశాడు.

 దానికి డాక్టర్ కామానందం సమాధానం.

 "చూడండి వీరయ్యగారూ! మీది కేవలం సైకలాజికల్ ప్రాబ్లెం. చంకలో గడ్డ వున్నా....పిర్రమీద గడ్డ వున్నా సెక్సు సామర్ధ్యం ఏమీ తగ్గదు. కాబట్టి మీరు వర్రీ కానవసరంలేదు. మీకు చంకలో యిబ్బందిగా వుంటే ఆ గడ్డని ఆపరేషన్ ద్వారా తొలగించుకోండి. అంతేగానీ సెక్సు సామర్ధ్యం గురించి మీరు ఆపరేషన్ చేయించుకోవలసిన అవసరం ఎంత మాత్రం లేదు. ఇంక పిల్లలు పుట్టకపోవడం గురించి.....ఎందుకైనా మంచిది....ఓసారి మీ మంచాలు మార్చి చూడండి ఏమైనా ఫలితం వుంటుందేమో. ఫలితం కనిపించకపోతే మీ ఆవిడని నా దగ్గరకు తీసుకురండి....ఆమె గర్భవతి అయ్యేలా చూసే బాధ్యత నాది."

 ప్రణయ్ కిసుక్కున నవ్వి పేజీ తిప్పేశాడు.

 ఆ ప్రక్క పేజీలో 'స్నేహ మాధురి' పెన్ ఫ్రెండ్స్ శీర్షిక.

 ఆ పేజీ కూడా తిప్పేయబోయిన ప్రణయ్ పేజీ తిప్పకుండా ఆగిపోయాడు.

 అతని మనసులో ఓ మెరుపు మెరిసింది.

 గబగబా అతని చూపులు ఆ శీర్షికలోని పేర్ల వెంట పరుగుతీశాయి.

 కె.కిరణ్ కుమార్, ఎ. లక్ష్మణరావు, బి. సుబ్బారావు, లక్కిశెట్టి అప్పలరాజు, రంకిరెడ్డి తిమ్మారావు. 

 ప్రణయ్ మొహం చిట్లించాడు.

 'వీళ్ళ బొంద...ఈ శీర్షిక వీళ్ళకి ఎందుకసలు? వీళ్ళకి స్నేహితులు కావాలేం? ఇరుగుపొరుగువాళ్ళు, వాళ్ళతోబాటు కాలేజీలో చదివేవాళ్ళూ సరిపోరు. ఇంకా ఎక్కడినుండో వీళ్ళకి ఉత్తరాలు రాయాలి! ఎవరికీ మరేం పనీపాటా లేదు వీళ్ళకి ఉత్తరాలు రాయడంతప్ప....హు!' అనుకుని మిగతా పేర్లు కూడా చదివాడు.

 ప్రణయ్ మొహం వికసించింది.
 atanneppuduu anta chikakuga chudaledu aame.

 ventane terukundi.

 "tendi sar! reatipe chesukuni testaanu" antuu athani chetilo leter teesukundi prameela. alaa teesukunnappudu mellagaa aame vaellu athani vaellani taakaayi.

 "ippude faive minits loo testa sar?" ani osaari athani mohana andamaina chirunavvu navvesi venakki tirigindi prameela. 

 anthe! pranay pani ayipoyindi. 

 "vaddule prami....ilaathe" ekkadaaleni premani gontulo palikistuu annadu.

 "parvaaledu sar" andi prameela.

 "abba....vaddani cheppana?" premapuuritamaina adhikaaramtho annadu.

 "ilaathe. okati, rendu mistakes vunnayi. nenu chetilo diddestanule."

 prameela chetilonchi leter teesukuntu aame chetivellani taakaadu pranay.

 idigo magaallu debbatinedi yilane. aadaallu magaallani woorke phool chesipaarestaaru.

 aa roju aafiisulo pani sarigga cheyalekapoyadu atanu.

 saadhyamainanta twaralo oo gurl frenduni sampaadinchaali. 

 elagaina sare.....

 aafiisu nundi yintiki vellemundu yinkosari anukunnadu atanu.

  * * * * 

 samayam.....

 raatri padigantalu.

 pranay manchammeeda padukuni veekli magagin paejeelu tipputunnadu. 

 edho seerial ki sambandhinchina prakatana....mottam pejininda-

 athi twaralo...

 ee yugam rachayita.....

 dashing, daring, yang, dinamic.....

 rachayita prabhanjan kalam nundi jaaluvaarina seerial.

 "pisachamandiram."

 eduru chudandi...

 mee abhimana rachayita prabhanjan mimmalni ukkiribikkiri chesi voopiri salapakunda chestaaru.

 osaari tala gattigaa vidilinchi voopiritittulanindaa gaali peelchukunnaadu.

 aa adwar tize ment chadivesariki atanu vukkiribikkiri ayyadu.

 ee yugam rachayita, mee abhimana rachayitaanata?

 antakumundu atanu oke oka navala raasaadu. adhee aa veekleeloonae. aa navala paeru deyyaala daampatyam. 

 okka navala rasesariki atanu ee yugam rachayita, dashing, daring, dinamic rachayita, andari abhimana rachayita aipoyada?

 pranay navvukuntu pagy tippadu.

 maro seerial...

 "nariki paresta" goppa kraim thriller aa navala.

 rachayitri pappusudda aandaallammagaaru.

 aa rachayitri vantagadi daati eppuduu bayatiki velladu. cony aame goppa kraim, action navala rasiparesindi.

 navvukuntu paejeelu tippadu.

 inko sheershika....

 "bodi prasnalaki bochu samaadhaanaalu."

 prati vaaram paatakulu adige prasnalaki rachayita samaadhaanaalu yichhe sheershika adhi.

 oka prasna chadivaadu.

 "evandi....mimmalni kalavadaaniki mee abhimana paatakulu vastuntara?"

 panleni paparao visaakhapatnam nundi raasina prasna adhi.

 daaniki rachayita samadhanam....

 "bhalevare....raarani enduku anukuntunnaru? gumpulu gumpulugaa vastuntaaru.... mukhyamgaa paatakuraallu . vaallalo kondaru naaku chupuk chupuk mantuu muddulu kuudaa pettestuntaaru. nenu chee....yak ani tudichesukuntaanu."

 maro prasna...

 "meeku balisinda.....?" kovvu kondalarao pogaru mothupalem nundi raasina prasna.

 "meelanti lakshalaadi paatakula abhimanam ilaa kalakaalam vundaale gaanee....ekkadaina, edaina balustundi."

 orpu natistuu rachayita yichina samadhanam.

 'ento....hu!' anukuntu pagy tippadu.

 maro seerial...

 "kshana kshanam maranam"

 aa navala ninda piccha violens!

 rachayita lakkapidata bakkarao.

 intlo boddhinkani chusina bhayapadi gantu vestaadata!

 gabagaba naalugaidu paejeelu tippadu pranay.

 dactor salahaala sheershika.

 dactor kamanandam aa sheershikani nirvahistunnaaru. 

 andulo oo prasna.

 "chankalo gadda vunte sexu saamardhyam taggipotundantara? ilaa endukadugutunnanante naaku ayidaru samvatsaraala nundi chankalo gadda vundi. roju rojuki nenu neerasinchipotunnaa.....maaku pillalukuda puttadamledu. daaniki chankalo gadde kaaranam ani naa anumanam." 

 ee prasnemo sexuguda nundi anumanam veerayya raasaadu.

 daaniki dactor kamanandam samadhanam.

 "chudandi veerayyagaaruu! meedi kevalam saikalajikal problem. chankalo gadda vunna....pirrameeda gadda vunna sexu saamardhyam emi taggadu. kabatti meeru varri kaanavasaramledu. meeku chankalo yibbandigaa vunte aa gaddani aperation dwara tolaginchukondi. antegaanee sexu saamardhyam gurinchi meeru aperation cheyinchukovalasina avasaram entha maatram ledu. inka pillalu puttakapovadam gurinchi.....endukainaa manchidi....osaari mee manchaalu marchi chudandi emaina phalitam vuntundemo. phalitam kanipinchakapothe mee aavidani naa daggaraku teesukurandi....aame garbhavati ayyela chuse baadhyata naadi."

 pranay kisukkuna navvi pagy tippesadu.

 aa prakka paejeelo 'sneha madhuri' pen frends sheershika.

 aa pagy kuudaa tippeyaboyina pranay pagy tippakunda aagipoyaadu.

 athani manasulo oo merupu merisindi.

 gabagaba athani chuupulu aa sheershikalooni paerla venta paruguteesaayi.

 ke.kiran kumar, e. lakshmanarao, bi. subbarao, lakkisetti appalaraju, rankireddy timmarao. 

 pranay moham chitlinchaadu.

 'veella bonda...ee sheershika veellaki endukasalu? veellaki snehitulu kavalem? iruguporuguvallu, vallatobatu kaalejeelo chadivevallu sariporu. inka ekkadinundo veellaki uttaraalu rayali! evariki marem panipata ledu veellaki uttaraalu rayadantappa....hu!' anukuni migata paerlu kuudaa chadivaadu.

 pranay moham vikasinchindi.